               EUROPSKA KOMISIJA
            Bruxelles, 1.10.2019.
            COM(2019) 440 final
            2019/0206(NLE)
            Prijedlog
            ODLUKE VIJEĆA
            o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               OBRAZLOŽENJE

               1.KONTEKST PRIJEDLOGA

               Priloženi prijedlog pravni je instrument za potpisivanje Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji.

               U skladu s aktima o pristupanju Republike Bugarske, Rumunjske i Republike Hrvatske te tri države članice pristupaju međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Vijeće je 23. listopada 2006. i 14 rujna 2012. ovlastilo Komisiju da otvori pregovore s dotičnim trećim zemljama o odgovarajućim protokolima za pristupanje Republike Bugarske, Rumunjske i Republike Hrvatske.

               Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine(„Sporazum”) potpisan je 1. prosinca 2005. i stupio je na snagu 1. prosinca 2013.

               Pregovori s Ukrajinom uspješno su zaključeni razmjenom verbalnih nota.

               Komisija je zadovoljna ishodom pregovora i predlaže Vijeću da potpiše Protokol u ime Europske unije i njezinih država članica. Nakon potpisivanja Protokola Vijeće bi ga trebalo sklopiti u ime Europske unije i njezinih država članica.

               2.PRAVNI ELEMENTI PRIJEDLOGA

               Predloženim Protokolom Republika Bugarska, Rumunjska i Republika Hrvatska postaju ugovorne stranke Sporazuma, a EU se obvezuje osigurati vjerodostojnu inačicu Sporazuma na bugarskom, rumunjskom i hrvatskom jeziku.

               Komisija predlaže Vijeću da odobri potpisivanje, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji.

               Vijeće će drugi prijedlog o sklapanju Protokola razmotriti nakon potpisivanja Protokola.

               2019/0206 (NLE)

               Prijedlog

               ODLUKE VIJEĆA

               o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 5.,

               uzimajući u obzir akte o pristupanju Republike Bugarske i Rumunjske te Republike Hrvatske, a posebno njihov članak 6. stavak 2.,

               uzimajući u obzir prijedlog Europske komisije,

               budući da:

               (1)Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Ukrajine, s druge strane („Sporazum”), potpisan je 1. prosinca 2005. i stupio je na snagu 1. prosinca 2013.

               (2)Bugarska i Rumunjska postale su države članice Unije 1. siječnja 2007., a Hrvatska 1. srpnja 2013.

               (3)U skladu s člankom 6. stavkom 2. akata o pristupanju Bugarske, Hrvatske i Rumunjske pristupanje Sporazumu odobrava se protokolom uz Sporazum. U skladu s člankom 6. stavkom 2. Akta o pristupanju, u slučaju takvog pristupanja primjenjuje se pojednostavnjeni postupak sklapanjem protokola između Vijeća, koje odlučuje jednoglasno u ime država članica, i dotičnih trećih zemalja.

               (4)Vijeće je 23. listopada 2006. i 14. rujna 2012. ovlastilo Komisiju za otvaranje pregovora s dotičnim trećim zemljama radi sklapanja protokola uz međunarodne sporazume koje su sklopile Unija i njezine države članice.

               (5)Komisija je razmjenom verbalnih nota uspješno zaključila pregovore s Ukrajinom o Protokolu uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji („Protokol”).

               (6)Stoga bi Protokol trebalo potpisati u ime Europske unije i njezinih država članica, uz uvjet njegova kasnijeg sklapanja,

               DONIJELO JE OVU ODLUKU:

               Članak 1.

               Potpisivanje Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji, odobrava se u ime Unije i njezinih država članica.

               Članak 2.

               Glavno tajništvo Vijeća izdaje za osobu ili osobe koje odredi pregovarač Protokola punomoć za potpisivanje Protokola u ime Unije i njezinih država članica, uz uvjet njegova sklapanja.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 1.10.2019.
            COM(2019) 440 final
            PRILOG

            PrijedloguODLUKE VIJEĆA
            o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               PROTOKOL

               UZ SPORAZUM O SURADNJI

               O CIVILNOM GLOBALNOM NAVIGACIJSKOM SATELITSKOM SUSTAVU (GNSS)

               IZMEĐU EUROPSKE ZAJEDNICE I NJEZINIH DRŽAVA ČLANICA

               I UKRAJINE

               KAKO BI SE UZELO U OBZIR PRISTUPANJE REPUBLIKE BUGARSKE, REPUBLIKE HRVATSKE I RUMUNJSKE EUROPSKOJ UNIJI

               EUROPSKA UNIJA,

               i

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               dalje u tekstu „države članice”,

               s jedne strane, i

               UKRAJINA,

               s druge strane,

               PODSJEĆAJUĆI na Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine (dalje u tekstu „Sporazum”) potpisan 1. prosinca 2005., koji je stupio na snagu 1. prosinca 2013., a posebno njegov članak 17. stavak 3.,

               UZIMAJUĆI U OBZIR pristupanje Republike Bugarske i Rumunjske Europskoj uniji 1. siječnja 2007. te pristupanje Republike Hrvatske Europskoj uniji 1. srpnja 2013.,

               ŽELEĆI da Republika Bugarska, Republika Hrvatska i Rumunjska pristupe

               Sporazumu,

               UZIMAJUĆI U OBZIR članak 6. stavak 2. Akta o uvjetima pristupanja Republike Bugarske i Rumunjske, članak 6. stavak 2. Akta o uvjetima pristupanja Republike Hrvatske i prilagodbe ugovora na kojima se temelji Europska unija, pristupanje tih država Sporazumu odobrava se sklapanjem protokola uz Sporazum,

               SPORAZUMJELE SU SE KAKO SLIJEDI:

               ČLANAK 1.

               Republika Bugarska, Republika Hrvatska i Rumunjska postaju stranke Sporazuma o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine te svaka pojedinačno donosi i prima na znanje tekst Sporazuma jednako kao i ostale države članice.

               ČLANAK 2.

               Ovaj je Protokol sastavni dio Sporazuma.

               ČLANAK 3.

               Protokolu su priloženi tekstovi Sporazuma na bugarskom, hrvatskom i rumunjskom jeziku.

               ČLANAK 4.

               Protokol stupa na snagu prvog dana mjeseca koji slijedi nakon datuma na koji stranke diplomatskim notama obavijeste depozitara Sporazuma o završetku unutarnjih pravnih postupaka potrebnih za stupanje na snagu ovog Protokola.

               U POTVRDI GORE NAVEDENOG niže potpisani, za to propisno ovlašteni, potpisali su ovaj Protokol.

               SASTAVLJENO u xxxx dana xx. mm godine dvije tisuće zz u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i ukrajinskom jeziku, pri čemu je svaki od tih tekstova jednako vjerodostojan.

                        ZA EUROPSKU UNIJU I DRŽAVE ČLANICE

                        ZA UKRAJINU


               EUROPSKA KOMISIJA
            Bruxelles, 1.10.2019.
            COM(2019) 441 final
            PRILOG

            PrijedloguODLUKE VIJEĆA
            o sklapanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               PROTOKOL

               UZ SPORAZUM O SURADNJI

               O CIVILNOM GLOBALNOM NAVIGACIJSKOM SATELITSKOM SUSTAVU (GNSS)

               IZMEĐU EUROPSKE ZAJEDNICE I NJEZINIH DRŽAVA ČLANICA

               I UKRAJINE

               KAKO BI SE UZELO U OBZIR PRISTUPANJE REPUBLIKE BUGARSKE, REPUBLIKE HRVATSKE I RUMUNJSKE EUROPSKOJ UNIJI

               EUROPSKA UNIJA,

               i

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               dalje u tekstu „države članice”,

               s jedne strane, i

               UKRAJINA,

               s druge strane,

               PODSJEĆAJUĆI na Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine (dalje u tekstu „Sporazum”) potpisan 1. prosinca 2005., koji je stupio na snagu 1. prosinca 2013., a posebno njegov članak 17. stavak 3.,

               UZIMAJUĆI U OBZIR pristupanje Republike Bugarske i Rumunjske Europskoj uniji 1. siječnja 2007. te pristupanje Republike Hrvatske Europskoj uniji 1. srpnja 2013.,

               ŽELEĆI da Republika Bugarska, Republika Hrvatska i Rumunjska pristupe

               Sporazumu,

               UZIMAJUĆI U OBZIR članak 6. stavak 2. Akta o uvjetima pristupanja Republike Bugarske i Rumunjske, članak 6. stavak 2. Akta o uvjetima pristupanja Republike Hrvatske i prilagodbe ugovora na kojima se temelji Europska unija, pristupanje tih država Sporazumu odobrava se sklapanjem protokola uz Sporazum,

               SPORAZUMJELE SU SE KAKO SLIJEDI:

               ČLANAK 1.

               Republika Bugarska, Republika Hrvatska i Rumunjska postaju stranke Sporazuma o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine te svaka pojedinačno donosi i prima na znanje tekst Sporazuma jednako kao i ostale države članice.

               ČLANAK 2.

               Ovaj je Protokol sastavni dio Sporazuma.

               ČLANAK 3.

               Protokolu su priloženi tekstovi Sporazuma na bugarskom, hrvatskom i rumunjskom jeziku.

               ČLANAK 4.

               Protokol stupa na snagu prvog dana mjeseca koji slijedi nakon datuma na koji stranke diplomatskim notama obavijeste depozitara Sporazuma o završetku unutarnjih pravnih postupaka potrebnih za stupanje na snagu ovog Protokola.

               U POTVRDI GORE NAVEDENOG niže potpisani, za to propisno ovlašteni, potpisali su ovaj Protokol.

               SASTAVLJENO u xxxx dana xx. mm godine dvije tisuće zz u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i ukrajinskom jeziku, pri čemu je svaki od tih tekstova jednako vjerodostojan.

                        ZA EUROPSKU UNIJU I DRŽAVE ČLANICE

                        ZA UKRAJINU

    ---documentbreak---

               EUROPSKA KOMISIJA
            Bruxelles, 1.10.2019.
            COM(2019) 441 final
            2019/0207(NLE)
            Prijedlog
            ODLUKE VIJEĆA
            o sklapanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               OBRAZLOŽENJE

               1.KONTEKST PRIJEDLOGA

               Priloženi prijedlog pravni je instrument za sklapanje Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji.

               U skladu s aktima o pristupanju Republike Bugarske, Rumunjske i Republike Hrvatske te tri države članice pristupaju međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine („Sporazum”) potpisan je 1. prosinca 2005. i stupio je na snagu 1. prosinca 2013.

               Nakon Odluke Vijeća od [....] o potpisivanju Protokola uz Sporazum kako bi se uzelo u obzir pristupanje Republike Bugarske, Rumunjske i Republike Hrvatske Europskoj uniji, Protokol je potpisan s predstavnikom Ukrajine dana [....].

               Predloženim Protokolom Republika Bugarska, Republika Hrvatska i Rumunjska postaju ugovorne stranke Sporazuma, a EU se obvezuje osigurati vjerodostojnu inačicu Sporazuma na bugarskom, rumunjskom i hrvatskom jeziku.

               2.PRAVNI ELEMENTI PRIJEDLOGA

               Nakon potpisivanja Protokola Komisija predlaže Vijeću da odobri sklapanje, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji.

               2019/0207 (NLE)

               Prijedlog

               ODLUKE VIJEĆA

               o sklapanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 6. točkom (a),

               uzimajući u obzir akte o pristupanju Republike Bugarske i Rumunjske te Republike Hrvatske, a posebno njihov članak 6. stavak 2.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Ukrajine, s druge strane („Sporazum”), potpisan je 1. prosinca 2005. i stupio je na snagu 1. prosinca 2013.

               (2)Bugarska i Rumunjska postale su države članice Unije 1. siječnja 2007., a Hrvatska 1. srpnja 2013.

               (3)U skladu s člankom 6. stavkom 2. akata o pristupanju Bugarske, Hrvatske i Rumunjske, pristupanje Sporazumu odobrava se protokolom uz Sporazum. U skladu s člankom 6. stavkom 2. Akta o pristupanju, u slučaju takvog pristupanja primjenjuje se pojednostavnjeni postupak sklapanjem protokola između Vijeća, koje odlučuje jednoglasno u ime država članica, i dotičnih trećih zemalja.

               (4)Vijeće je 23. listopada 2006. i 14. rujna 2012. ovlastilo Komisiju za otvaranje pregovora s dotičnim trećim zemljama radi sklapanja protokola uz međunarodne sporazume koje su sklopile Unija i njezine države članice.

               (5)Komisija je razmjenom verbalnih nota uspješno zaključila pregovore s Ukrajinom o Protokolu uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Ukrajine, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji („Protokol”).

               (6)U skladu s Odlukom Vijeća [XXX]
                  1
               , Protokol je potpisan […]., uz uvjet njegova kasnijeg sklapanja.

               (7)Stoga bi Protokol trebalo odobriti u ime Unije i njezinih država članica,

               DONIJELO JE OVU ODLUKU:

               Članak 1.

               Protokol uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji, odobrava se u ime Unije i njezinih država članica.

               Tekst Protokola priložen je ovoj Odluci.

               Članak 2.

               Predsjednik Vijeća određuje osobu koja je opunomoćena u ime Europske unije i njezinih država članica poslati obavijest predviđenu u članku 4. Protokola, kako bi se izrazila suglasnost Europske unije i njezinih država članica da budu obvezane Protokolom.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica i Ukrajine kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji (SL L , , str. ).


               EUROPSKA KOMISIJA
            Bruxelles, 4.10.2019.
            COM(2019) 442 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji na temeljuzahtjeva iz Belgije – EGF/2019/001 BE/Carrefour

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Belgija je 20. lipnja 2019. podnijela zahtjev EGF/2019/001 BE/Carrefour za financijski doprinos iz EGF-a nakon otpuštanja
                  2
                u poduzeću Carrefour Belgique SA u Belgiji.

               3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2019/001 BE/Carrefour

                        Država članica

                        Belgija

                        Predmetne regije (razina NUTS 2
                           3
                        )

                        Otpuštanja se odnose na cijelu Belgiju

                        Datum podnošenja zahtjeva

                        20. lipnja 2019.

                        Datum potvrde primitka zahtjeva

                        20. lipnja 2019.

                        Datum podnošenja zahtjeva za dodatne informacije

                        4. srpnja 2019.

                        Rok za dostavu dodatnih informacija

                        15. kolovoza 2019.

                        Rok za dovršetak ocjenjivanja

                        7. studenoga 2019.

                        Intervencijski kriterij

                        Članak 4. stavak 1. točka (a) Uredbe o EGF-u

                        Primarno poduzeće

                        Carrefour Belgique SA

                        Broj obuhvaćenih poduzeća

                        1

                        Sektor gospodarske djelatnosti

                        (odjeljak NACE-a Rev. 2)
                           4

                        Odjeljak 47 (Trgovina na malo, osim trgovine motornim vozilima i motociklima)

                        Referentno razdoblje (četiri mjeseca)

                        30. studenoga 2018. – 30. ožujka 2019.

                        Broj otpuštanja tijekom referentnog razdoblja (a)

                        751

                        Broj otpuštanja prije ili nakon referentnog razdoblja (b)

                        268

                        Ukupan broj otpuštanja (a + b)

                        1 019

                        Ukupan broj prihvatljivih radnika

                        1 019

                        Ukupan broj ciljanih radnika

                        400

                        Broj ciljanih mladih ljudi koji nisu zaposleni, ne školuju se i ne osposobljavaju (NEET-ovi)

                        330

                        Proračun za usluge prilagođene potrebama (EUR)

                        2 665 047

                        Proračun za provedbu EGF-a
                           5
                         (EUR)

                        55 000

                        Ukupan proračun (EUR)

                        2 720 047

                        Doprinos iz EGF-a (60 %) (EUR)

                        1 632 028

               OCJENJIVANJE ZAHTJEVA

               Postupak

               4.Belgija je podnijela zahtjev EGF/2019/001 BE/Carrefour 20. lipnja 2019., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je potvrdila primitak zahtjeva istog dana te je 4. srpnja 2019. od Belgije zatražila dodatne informacije. Te dodatne informacije dostavljene su u roku od šest tjedana od datuma tog zahtjeva. Rok od 12 tjedana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 7. studenoga 2019.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 751 radnika koji su proglašeni viškom u poduzeću Carrefour Belgique SA. Poduzeće posluje u ekonomskom sektoru koji je razvrstan u odjeljak 47 NACE-a Rev. 2 (Trgovina na malo, osim trgovine motornim vozilima i motociklima). Otpuštanja koja provodi Carrefour Belgique odnose se na cijelu Belgiju.

               Intervencijski kriteriji

               6.Belgija je podnijela zahtjev na temelju intervencijskih kriterija iz članka 4. stavka 1. točke (a) Uredbe o EGF-u kojom se propisuje da u poduzeću u državi članici najmanje 500 radnika mora biti proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača te/ili samozaposlene osobe koje su prestale obavljati svoju djelatnost.

               7.Četveromjesečno referentno razdoblje za zahtjev traje od 30. studenoga 2018. do 30. ožujka 2019. Otpuštanja tijekom referentnog razdoblja odnose se na 751 radnika koji su proglašeni viškom u poduzeću Carrefour Belgique.

               Izračun broja otpuštanja i prestanka djelatnosti

               8.Svih 751 otpuštanja tijekom referentnog razdoblja izračunano je od dana stvarnog raskida ugovora o radu ili njegova isteka.

               Prihvatljivi korisnici

               9.Uz već navedene radnike prihvatljivi su korisnici i 268 radnika koji su otpušteni prije ili nakon referentnog razdoblja. Ti su radnici proglašeni viškom nakon opće objave o planiranim otpuštanjima od 25. siječnja 2018.
                  6
                Moguće je uspostaviti jasnu uzročno-posljedičnu vezu s događajem koji je prouzročio otpuštanja tijekom referentnog razdoblja.

               10.Ukupan broj prihvatljivih korisnika stoga iznosi 1 019.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               11.Belgija tvrdi da je maloprodaja sektor koji prolazi kroz razdoblje velikih promjena zbog globalizacije (kupnja putem interneta), što je dovelo do otpuštanja. Na maloprodaju utječu i promjene navika potrošača te digitalizacija.

               12.Internetska prodaja diljem svijeta u stalnom je porastu već dulji niz godina. U 2015. maloprodaja putem interneta na svjetskoj razini činila je 7,4 % ukupne maloprodajne potrošnje. U 2017. dosegla je 2 382 bilijuna USD, što je značilo povećanje od 28 % u odnosu na prethodnu godinu te je činilo 10,4 % ukupne maloprodaje u cijelom svijetu. Očekuje se da će 2019. prodaja putem interneta na svjetskoj razini porasti za 20,7 % i činiti 14,1 % ukupne maloprodajne potrošnje
                  7
               .

               Maloprodaja putem interneta na svjetskoj razini 2017.–2019.
                  (bilijuni USD, % promjene i % ukupne maloprodaje)

                        Maloprodaja putem interneta

                        % promjene

                        % ukupne maloprodaje

               13.Prognoze ukazuju na to da će se trend rasta nastaviti u nadolazećim godinama. Očekuje se da će se 2023. maloprodaja putem interneta na svjetskoj razini utrostručiti u odnosu na 2018. i obuhvaćati 22 % ukupne maloprodajne potrošnje
                  8
               .

               Maloprodaja putem interneta na svjetskoj razini 2020.–2023. Prognoza.
               (bilijuni USD, % promjene i % ukupne maloprodaje)

                        Maloprodaja putem interneta

                        % promjene

                        % ukupne maloprodaje

               14.Postotak stanovništva EU-a koje kupuje putem interneta povećao se s 47 % na 69 % tijekom razdoblja 2013.–2018.
                  9
                Uz povećanje broja kupaca koji kupuju putem interneta („e-kupci”) došlo je do promjena u izboru prodavača koji prodaju putem interneta. Smanjio se broj kupaca koji na internetu kupuju od prodavača iz matične zemlje, iako samo za jedan postotni bod, s 89 % u 2013. na 88 % u 2018.; no prekogranična kupnja u EU-u znatno se povećala, s 26 % na 36 %, a sve je popularnija kupnja putem interneta od prodavača izvan EU-a. U istom se razdoblju povećala s 14 % na 26 %
                  10
               .

               15.Internetske trgovine sve su prisutnije u sektoru e-prodaje. Tri najveće su Amazon, Aliexpress i eBay, koje posluju kao globalni akteri.

               Odabir trgovca na malo
                  (zadnja prekogranična kupnja putem interneta)
                  11

               16.Kad potrošači odlučuju na temelju cijene, obično se okreću takvim međunarodnim internetskim trgovinama sa sjedištem u zemljama izvan EU-a. Kupnja na internetu izvan EU-a uvelike utječe na rezultate prodaje konvencionalnih maloprodajnih trgovina u EU-u.

               17.Globalna kretanja prenijela su se i na Belgiju. Prema podacima organizacije Comeos
                  12
               , u 2018. putem interneta kupovalo je 67 % Belgijaca, u usporedbi sa samo 46 % u 2012. To je povećanje za 21 postotni bod u šest godina. 44 % belgijskih ekupaca na internetu kupuje na mjesečnoj razini, a njih 9 % to obavlja na tjednoj razini. Uobičajeni mjesečni iznos za 42 % belgijskih e-kupaca je veći od 150 EUR. Prema izjavama e-kupaca iz Belgije, njih 39 % očekuje da će tijekom 2019. potrošiti više ili znatno više nego prethodne godine. Za polovinu ispitanika nije važno je li internetska trgovina belgijska
                  13
               .

               18.Do danas je zaprimljeno 10 zahtjeva za doprinos iz EGF-a koji se odnose na maloprodajni sektor, a od toga se dva zahtjeva temelje na učincima globalizacije na trgovinu
                  14
                i osam na učincima svjetske financijske i gospodarske krize
                  15
               .

               Događaji zbog kojih dolazi do otpuštanja i prestanka aktivnosti

               19.Carrefour Belgium posluje preko tri robne marke: Carrefour Express (lokalne trgovine) je marka koja je profitabilna i čije se poslovanje širi (otvara od 20 do 25 trgovina godišnje), Carrefour Market (supermarketi) usmjeren je na svježe proizvode i također širi poslovanje i planira otvaranje 10 trgovina godišnje te Carrefour Hypermarkets (hipermarketi). Devetnaest od 45 Carrefourovih hipermarketa nije profitabilno
                  16
               .

               20.Događaji koji su doveli do otpuštanja su zatvaranje jednog od Carrefourovih hipermarketa te davanje dijelova poslovnih prostora u zakup vanjskim trgovcima na malo u nekim od hipermarketa koji još rade. Kako je prethodno navedeno, kupnja putem interneta od trgovaca izvan EU-a uvelike utječe na rezultate prodaje konvencionalnih maloprodajnih trgovina u EU-u.

               21.Neprehrambeni proizvodi u hipermarketima su upravo oni proizvodi za koje je prodaja putem interneta već vrlo razvijena ili za koje se očekuje da će takva prodaja rasti u bliskoj budućnosti. Prodaja odjevnih predmeta putem e-trgovine je vrlo razvijena. „Brzorastući proizvodi”
                  17
                su knjige, e-knjige, računala i elektronika, zdravstveni i kozmetički proizvodi te proizvodi za zabavu. S druge strane, udio belgijskih potrošača koji kupuju hranu putem interneta je neznatan, iako e-kupci izjavljuju da to u budućnosti namjeravaju češće raditi
                  18
               .

               22.Rast prodaje putem interneta utjecao je na Carrefour tako da je doveo do smanjenja prodaje neprehrambenih proizvoda u njegovim hipermarketima (promet neprehrambenih proizvoda smanjio se za 6 % u 2017. i za 19 % od 2010.), što umanjuje profitabilnost te vrste trgovina. Belgija je navela da su otpuštanja uglavnom posljedica prethodno opisanih poteškoća u neprehrambenom sektoru.

               Promet Carrefourovih hipermarketa. Neprehrambeni
                  19
               .
               (uključujući sve poreze)
                  (promjena postotka iz godine u godinu)

               Profitabilnost Carrefourovih hipermarketa
                  20

               (ROC
                  21
                u milijunima eura)

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               23.Iako otpuštanja obuhvaćaju cijelu zemlju, Belgija očekuje da će ona imati posebno negativan utjecaj na zaposlenost pa time i na gospodarstvo u regiji Valoniji. Ta se predviđanja temelje na nedostatku radnih mjesta u regiji, na relativno visokoj stopi nezaposlenosti i, kao posljedica toga, na očekivanim poteškoćama pronalaska novog radnog mjesta za radnike koji su proglašeni viškom, a posebno onih u dobi od 50 godina i starijih s obzirom na to da je svaki četvrti tražitelj zaposlenja u Valoniji stariji od 55 godina.

               24.Iako se broj tražitelja zaposlenja u regiji u 2018. smanjio za 1,5 % u odnosu na prethodnu godinu, stopa nezaposlenosti u Valoniji (8,6 %
                  22
               ) više je nego dvostruko veća od stope nezaposlenosti u Flandriji (3,5 %
                  23
               ) te je iznad prosjeka EU-a od 6,9 %. Nadalje, ostali pokazatelji pokazuju niže rezultate na tržištu rada u Valoniji: zabilježeno je usporavanje privremenog zapošljavanja (–2,3 % sati rada od prosinca 2017. do prosinca 2018.), povećanje privremene nezaposlenosti (+5,8 % na godišnjoj osnovi) i povećanje stečajeva u posljednjem tromjesečju 2018. (+5 % u usporedbi s istim tromjesečjem 2017.). Usto, očekuje se da će se otvaranje radnih mjesta usporiti u 2019. (oko 15 000 radnih mjesta manje nego u 2018.).
                  24

               25.U 2018. dugotrajno nezaposlene osobe (> 12 mjeseci) činile su 57 % ukupnog broja tražitelja zaposlenja u Valoniji, a 67 % dugotrajno nezaposlenih bilo je nezaposleno dulje od dvije godine
                  25
               .

               26.Prema podacima udruženja Comeos, iako zaposlenost u maloprodajnom sektoru u Belgiji još nije u opadanju, postoji zabrinutost da će digitalizacija i automatizacija skladišta uskoro utjecati na tisuće radnih mjesta koje uglavnom popunjavaju nekvalificirani radnici
                  26
               .

               Ciljani korisnici i predložene mjere

               Ciljani korisnici

               27.Belgija očekuje se da će zbog posebno teške situacije sa zapošljavanjem u Valoniji u mjerama sudjelovati samo 400 radnika u toj regiji koji su proglašeni viškom. Podjela tih radnika po spolu, državljanstvu i dobnoj skupini:

                        Kategorija

                        Broj
                           ciljanih korisnika
                           (radnika)

                        Spol:

                        Muškarci:

                        118

                        (29,5 %)

                        Žene:

                        282

                        (70,5 %)

                        Državljanstvo:

                        građani država članica EU-a:

                        379

                        (94,8 %)

                        građani država izvan EU-a:

                        21

                        (5,2 %)

                        Dobna skupina:

                        15–24 godine:

                        0

                        (0,0 %)

                        25-29 godine:

                        7

                        (1,7 %)

                        30-54 godine:

                        68

                        (17,0 %)

                        55-64 godine:

                        325

                        (81,3 %)

                        stariji od 64 godine:

                        0

                        (0,0 %)

               28.Usto, Belgija će pružati usluge prilagođene potrebama, koje će se sufinancirati iz EGF-a, za najviše 330 mladih koji nisu zaposleni, ne školuju se i ne osposobljavaju (NEET-ovi), a koji su na dan podnošenja zahtjeva mlađi od 25 godina, s obzirom na to da je do 240 otpuštanja iz stavka 5. došlo u regijama razine NUTS 2 Province Hainaut (BE32) i Province Liège (BE33), u kojima je stopa nezaposlenosti mladih dobi od 15 do 24 godine iznosila barem 20 %
                  27
               , na temelju godišnjih podataka za 2018.
                  28
               .

               29.Stoga se predviđa se da će u mjerama sudjelovati ukupno 730 prihvatljivih korisnika, uključujući NEET-ove.

               Prihvatljivost predloženih mjera

               30.Usluge prilagođene potrebama koje će se osigurati radnicima proglašenima viškom i NEET-ovima sastoje se od sljedećih mjera:

               –Potpora/usmjeravanje/integracija. Ovim se skupom usluga proširuju standardne aktivnosti za potporu bivšim radnicima Carrefoura koje u ime poduzeća koje otpušta provode odjeli za pronalazak novog posla pri valonskom zavodu za zapošljavanje (Forem). Standardna ponuda produljit će se nakon isteka obveznog razdoblja
                  29
                i otpuštenim radnicima bit će predložene dodatne posebne usluge poput usluga aktivnog traženja posla te usklađivanja radnih mjesta i kvalifikacija.

               Potporu i mobilizaciju NEET-ova provodi Forem u suradnji sa sindikatima.

               NEET-ovi će imati priliku sudjelovati u programu Coup de boost, intenzivnom društveno-profesionalnom programu potpore u trajanju od devet mjeseci. Sudionicima će se predložiti niz kolektivnih i pojedinačnih aktivnosti o temama koje se odnose na traženje posla (priprema za razgovor za posao, zahtjev za razgovor itd.) te na razvoj samopouzdanja i komunikacijskih vještina; aktivnosti za otkrivanje profesionalnog okruženja i osposobljavanje (posjeti, stažiranja, radno iskustvo...); pojedinačni razgovori sa savjetnicima i/ili socijalnim trenerima kako bi se svakoj mladoj osobi pomoglo u definiranju vlastitog profesionalnog projekta; prilagođene informacije o radnom pravu i socijalnim pravima te potpora u administrativnim postupcima; aktivnosti razmjene u kojima se mladi mogu uzajamno podupirati te razmjenjivati informacije o profesionalnom iskustvu, traženju posla i osposobljavanju itd.

               Cilj je da NEET-ovi na kraju programa pronađu prvi posao ili da se uključe u program stručnog osposobljavanja. Dodatna potpora predviđena je i nakon programa Coup de boost kako bi se osiguralo da su NEET-ovi optimalno uključeni u osposobljavanje ili zapošljavanje te kako bi se prevladale eventualne poteškoće.

               –Osposobljavanje, prekvalifikacija i strukovno osposobljavanje. Radnici i NEET-ovi imat će pristup standardnoj ponudi osposobljavanja putem Forema i njegovih partnera te će usto na raspolaganju imati i posebne module za traženje posla. Usto, nakon izrade profila i potvrđivanja pojedinačnih profesionalnih projekata sa strukovnim savjetnikom pružit će se posebno osposobljavanje za ispunjavanje utvrđenih potreba. Mladima kojima je to potrebno pružit će se i osposobljavanje u području osnovnih vještina (znanje jezika, matematika, upotreba informacijskih tehnologija itd.).

               –Potpora pri osnivanju poduzeća. Riječ o mjeri namijenjenoj radnicima koja uključuje fazu utvrđivanja stanja i usmjeravanja, aktivnosti informiranja o poduzetništvu, informativne sastanke o potencijalu pokretanja poduzeća utvrđivanjem gospodarskog stanja na terenu te umrežavanje s relevantnim poduzetnicima i certificiranim mentorima za osnivanje poduzeća.

               –Doprinos za osnivanje poduzeća. Doprinos za radnike koji osnivaju poduzeće ili aktivnost u svojstvu samozaposlenih osoba iznosit će do 15 000 EUR. Isplaćivat će se u dvije rate nakon potkrjepljivanja stvarnog razvoja aktivnosti odgovarajućom dokumentacijom.

               –Naknade. 1. Naknade za traženje posla i za osposobljavanje. Radnici i NEET-ovi dobit će 1 EUR po satu stvarnog sudjelovanja u aktivnostima osposobljavanja ili u aktivnostima odjela za pronalazak novog posla
                  30
               . 2. Doprinos za troškove putovanja. Kako bi se potaknula regionalna i međuregionalna mobilnost, radnici i NEET-ovi koji se zaposle na radnome mjestu udaljenom više od 60 km od njihova doma ili koji do radnog mjesta putuju dulje od četiri sata (uključujući povratak), dobit će paušalni iznos od 500 EUR ili 750 EUR
                  31
               . 3. Naknada za osnivanje poduzeća. Radnicima koji osnivaju poduzeća
                  32
                dodijelit će se mjesečna naknada u iznosu od 350 EUR u trajanju od najviše 12 mjeseci. 4. Naknada za nastavak obrazovanja. Radnicima i NEET-ovima koji upišu redovni studij (études de plein exercice) u trajanju od barem godinu dana dodijelit će se mjesečna naknada u iznosu od 350 EUR.

               31.Predložene prethodno opisane mjere predstavljaju aktivne mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               32.Belgija je dostavila tražene informacije o mjerama koje su, na temelju nacionalnog zakonodavstva ili kolektivnih ugovora, obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Predviđeni proračun

               33.Predviđeni ukupni troškovi iznose 2 720 047 EUR, u što su uključeni rashodi za usluge prilagođene potrebama u iznosu od 2 665 047 EUR te rashodi za aktivnosti pripreme, upravljanja, informiranja i promidžbe te kontrole i izvješćivanja u iznosu od 55 000 EUR.

               34.Ukupan financijski doprinos zatražen iz EGF-a iznosi 1 632 028 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (EUR)
                           33

                        Predviđeni ukupni troškovi

                        (EUR)
                           34

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Potpora/usmjeravanje/integracija
                           (Accompagnement, orientation, mobilisation et insertion)

                        730

                        2 241

                        1 636 130

                        Osposobljavanje, prekvalifikacija i strukovno osposobljavanje
                           (Formation et modules specifiques)

                        460

                        941

                        432 710

                        Potpora pri osnivanju poduzeća
                           (Dispositif d'accompagnement à l'entreprenariat)

                        250

                        463

                        115 743

                        Doprinos za osnivanje poduzeća
                           (Bourse de lancement)

                        10

                        10 000

                        100 000

                        Međuzbroj (a)

                        Postotak paketa usluga prilagođenih potrebama

                        –

                        2 284 583

                        (85,72 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Naknade
                           (Allocations et primes)

                        730

                        521

                        380 464

                        Međuzbroj (b):

                        Postotak paketa usluga prilagođenih potrebama

                        –

                        380 464

                        (14,28 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        0

                        2. Upravljanje

                        –

                        10 000

                        3. Informiranje i promidžba

                        –

                        15 000

                        4. Kontrola i izvješćivanje

                        –

                        30 000

                        Međuzbroj (c)

                        Postotak ukupnih troškova

                        –

                        55 000

                        (2,02 %)

                        Ukupni troškovi (a + b + c):

                        –

                        2 720 047

                        Doprinos iz EGF-a (60 % ukupnih troškova)

                        –

                        1 632 028

               35.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Belgija je potvrdila da te mjere ovise o aktivnom sudjelovanju ciljanih korisnika u traženju zaposlenja ili u aktivnostima osposobljavanja.

               36.Belgija je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku.

               Razdoblje prihvatljivosti rashoda

               37.Belgija je ciljanim korisnicima počela pružati usluge prilagođene potrebama 1. prosinca 2018. Stoga će izdaci za te mjere biti prihvatljivi za financijski doprinos iz EGF-a od 1. prosinca 2018. do 20. lipnja 2021.

               38.Belgija je počela stvarati administrativne rashode za provedbu EGF-a 25. siječnja 2018. Izdaci za aktivnosti pripreme, upravljanja, informiranja i promidžbe te kontrole i izvješćivanja stoga ispunjavaju uvjete za financijski doprinos iz EGF-a od 25. siječnja 2018. do 20. prosinca 2021.

               Komplementarnost s mjerama koje se financiraju iz nacionalnih fondova ili fondova Unije

               39.Izvor pretfinanciranja ili sufinanciranja na nacionalnoj razini je regija Valonija.

               40.Belgija je potvrdila da se za navedene mjere za koje se dodjeljuje financijski doprinos iz EGF-a neće primati financijski doprinosi i iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               41.Belgija je navela da je koordinirani paket usluga prilagođenih potrebama sastavljen u dogovoru sa socijalnim partnerima.

               42.Uz obvezno informiranje i savjetovanje s predstavnicima radnika, osnovana je jedinica za krizne situacije radi definiranja socijalnog plana i koordiniranja intervencija predmetnih javnih službi. Valonski zavod za zapošljavanje savjetovao se sa sindikatima o raznim rješenjima za pronalazak novog posla
                  35
                te sa sindikatima, strukovnim savjetnicima i socijalnim radnicima koji su u izravnom kontaktu s otpuštenim radnicima u pogledu potreba radnika za prekvalifikacijom i unaprjeđivanjem vještina
                  36
               .

               Sustavi za upravljanje i kontrole

               43.Belgija je obavijestila Komisiju da će financijskim doprinosom upravljati i da će ga nadzirati ista tijela koja upravljaju financiranjem iz Europskog socijalnog fonda (ESF) i provode nadzor nad njim.

               Obveze predmetne države članice

               44.Belgija je dostavila sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,

               –poduzeće Carrefour, koje je nakon otpuštanja nastavilo s poslovanjem, ispunilo je svoje pravne obveze u vezi s otpuštanjima i u skladu s njima pobrinulo se za svoje radnike,

               –za predložene mjere neće se primati financijska potpora iz drugih fondova ili financijskih instrumenata Unije te će se spriječiti dvostruko financiranje,

               –predložene mjere nadopunjavat će se mjerama koje se financiraju iz strukturnih fondova,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               45.EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  37

               46.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložene mjere i predviđene troškove, Komisija predlaže da se radi osiguravanja financijskog doprinosa za zahtjev iz EGF-a odobri iznos od 1 632 028 EUR, što predstavlja 60 % ukupnih troškova predloženih mjera.

               47.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju.
                  38

               Povezani akti

               48.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 1 632 028 EUR u odgovarajuću proračunsku liniju.

               49.Istodobno s donošenjem ovog Prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji na temelju
                  zahtjeva iz Belgije – EGF/2019/001 BE/Carrefour

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  39
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  40
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  41

               (3)Belgija je 20. lipnja 2019. podnijela zahtjev za mobilizaciju EGF-a u vezi s otpuštanjem radnika u poduzeću Carrefour Belgique SA u Belgiji. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

               (4)U skladu s člankom 6. stavkom 2. Uredbe (EU) br. 1309/2013 Belgija je odlučila osigurati usluge prilagođene potrebama sufinancirane iz EGF-a i za 330 mladih koji nisu zaposleni, ne školuju se i ne osposobljavaju (NEET-ovi).

               (5)Stoga bi trebalo mobilizirati EGF kako bi se za zahtjev koji je podnijela Belgija osigurao financijski doprinos u iznosu od 1 632 028 EUR.

               (6)Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2019. mobilizira se Europski fond za prilagodbu globalizaciji da bi se osigurao iznos od 1 632 028 EUR u obliku odobrenih sredstava za preuzimanje obveza i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja odluke]
                  42*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 347, 20.12.2013., str. 855.

                     (2)

                        U smislu članka 3. Uredbe o EGF-u.

                     (3)

                        Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (4)

                        SL L 393, 30.12.2006., str. 1.

                     (5)

                        U skladu s člankom 7. Uredbe (EU) br. 1309/2013.

                     (6)

                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord

                     (7)

                        Maloprodaja putem interneta na svjetskoj razini (
                  https://www.emarketer.com/content/global-ecommerce-2019
                  )

                     (8)

                        Vidjeti prethodnu bilješku.

                     (9)

                        Eurostat. Internetske kupnje po pojedincima [isoc_ec_ibuy].

                     (10)

                        Eurostat.
                  https://ec.europa.eu/eurostat/statistics-explained/pdfscache/46776.pdf

                     (11)

                        Ispitivanje kupaca o prekograničnoj kupnji putem interneta, 2017.
                  https://www.eurocommerce.eu/media/159952/2018.07.02%20-%20ecommerce%20report_annex.pdf

                     (12)

                        Belgijsko udruženje za trgovinu i usluge

                     (13)

                        Comeos. E-trgovina u Belgiji 2018.
                  https://static.comeos.be/E-commerce_Belgium_2018.pdf

                     (14)

                        Ovaj zahtjev i EGF/2017/005 FI/Retail, COM(2017) 618.

                     (15)

                        EGF/2010/010 CZ/Unilever, COM(2011) 61,
                     EGF/2010/016 ES/Aragón Retail, COM(2010) 615,
                     EGF/2011/004 EL/ALDI Hellas, COM(2011) 580,
                     EGF/2014/009 EL/Sprider Stores, COM(2014) 620,
                     EGF/2014/013 EL/Odyssefs Fokas, COM(2014) 702,
                     EGF/2015/011 GR/Supermarket Larissa, COM(2016) 210,
                     EGF/2016/005 NL/Drenthe Overijssel Retail, COM(2016) 742 i
                     EGF/2017/003 GR Attica Retail, COM(2017) 613.

                     (16)

                        Carrefour. „Plan de transformation Carrefour Belgique” (siječanj 2018.).

                     (17)

                        Brzorastući proizvodi su proizvodi koje mnogi potrošači već kupuju na internetu i planiraju to činiti češće u budućnosti.

                     (18)

                        Comeos. E-trgovina u Belgiji 2018., opus citatum

                     (19)

                        Carrefour. „Plan de transformation Carrefour Belgique” (siječanj 2018.).

                     (20)

                        Vidjeti prethodnu bilješku.

                     (21)

                        Povrat po kupcima (ROC – return on customers) pokazatelj je profitabilnosti trgovina. Njime se izračunava profitabilnost koju omogućuju kupci s obzirom na provedena i buduća ulaganja kako bi se kupcima pružila usluga, kako bi bili zadovoljni uslugom te kako bi nastavili kupovati u toj trgovini. ROC je jednak tekućem novčanom toku poduzeća od njegovih kupaca uvećan za sve promjene u osnovnom kapitalu klijenata (engl. customer equity), podijeljeno s ukupnim kapitalom klijenata na početku razdoblja.

                     (22)

                        Statbel
                     (
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  )

                     (23)

                        Vidjeti prethodnu bilješku.

                     (24)

                        Le Forem. „Marché de l’emploi. Tendances et conjoncture en Wallonie”, siječanj 2019.

                     (25)

                        Iweps. „Séries statistiques du marché du travail en Wallonie”, prosinac 2018.
                     (
                  https://www.iweps.be/wp-content/uploads/2019/01/dmc1812.pdf
                  )

                     (26)

                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847

                     (27)

                        Province Hainaut (27,6 %), Province Liège (21,1 %).

                     (28)

                        Izvor: Eurostat, skup podataka: [lfst_r_lfu3rt].

                     (29)

                        Šest mjeseci (60 sati) za radnike starije od 45 godina. Tri mjeseca (30 sati) za radnike do 44 godine.

                     (30)

                        U skladu s odlukom Valonije od 29. siječnja 2004. (Décret relatif au plan d’accompagnement des reconversions).

                     (31)

                        500 EUR ako na posao putuju automobilom ili 750 EUR ako putuju javnim prijevozom.

                     (32)

                        Naknada se ukida u trenutku osnivanja poduzeća.

                     (33)

                        Predviđeni troškovi po radniku zaokruženi su kako bi se izbjegle decimale. Međutim, zaokruživanjem se ni na koji način ne utječe na ukupne troškove bilo koje mjere koji su jednaki onima navedenima u zahtjevu koji je podnijela Belgija.

                     (34)

                        Ukupni se iznosi ne podudaraju zbog zaokruživanja.

                     (35)

                        15. i 27. ožujka 2019.

                     (36)

                        15. ožujka 2019.

                     (37)

                        SL L 347, 20.12.2013., str. 884.

                     (38)

                        SL C 373, 20.12.2013., str. 1.

                     (39)

                        SL L 347, 20.12.2013., str. 855.

                     (40)

                        SL C 373, 20.12.2013., str. 1.

                     (41)

                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

                     (42)
                  *
                        Datum unosi Parlament prije objave u SL-u.


               EUROPSKA KOMISIJA
            Bruxelles, 14.10.2019.
            COM(2019) 462 final
            2019/0220(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Zajedničkom odboru i Pododboru za trgovinu i ulaganje osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Mongolije, s druge strane, u pogledu donošenja odluka o poslovniku Zajedničkog odbora i poslovniku Pododbora za trgovinu i ulaganje

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta o predviđenom donošenju poslovnika Zajedničkog odbora i poslovnika Pododbora za trgovinu i ulaganje koje u ime Unije treba zauzeti u Zajedničkom odboru i Pododboru za trgovinu i ulaganje osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Mongolije, s druge strane („Sporazum”).

               2.Kontekst prijedloga

               2.1.Okvirni sporazum o partnerstvu i suradnji između EU-a i Mongolije

               Cilj je Sporazuma uspostaviti ojačano partnerstvo između EU-a i država članica i Mongolije te produbiti i poboljšati suradnju u pitanjima od uzajamnog interesa, odražavajući pri tome zajedničke vrijednosti i zajednička načela. Sporazumom će se uspostaviti usklađen, pravno obvezujući okvir za odnose EU-a s Mongolijom. Sporazum je stupio na snagu 1. studenoga 2017.

               2.2.Zajednički odbor i Pododbor za trgovinu i ulaganje

               Zajednički odbor osnovan je člankom 56. Sporazuma. Njegove su glavne zadaće: (a) osigurati pravilno funkcioniranje i provedbu ovog Sporazuma; (b) utvrditi prioritete u vezi s ciljevima ovog Sporazuma; (c) donositi preporuke za promicanje ciljeva ovog Sporazuma.

               Zajednički odbor daje preporuke i prema potrebi donosi odluke potrebne za provedbu određenih aspekata Sporazuma. Zajednički odbor sastaje se na odgovarajućoj visokoj razini. Zajednički odbor treba donijeti svoj poslovnik. Može osnivati specijalizirane radne skupine koje se bave posebnim pitanjima.

               Pododbor za trgovinu i ulaganje osnovan je člankom 28. Sporazuma. Njegova je zadaća baviti se svim područjima suradnje u pogledu trgovine i ulaganja i tako pomagati Zajedničkom odboru u izvršavanju njegovih zadaća.

               2.3.Predviđeni akt Zajedničkog odbora i Pododbora za trgovinu i ulaganje

               Zajednički odbor mora donijeti odluku o donošenju svojeg poslovnika i poslovnika specijaliziranih radnih skupina. Pododbor za trgovinu i ulaganje mora donijeti odluku o donošenju svojeg poslovnika („predviđeni akt”).

               Svrha je predviđenih akata donijeti, u skladu s člankom 28. stavkom 3. i člankom 56. stavkom 6. Sporazuma, poslovnik na kojem se temelji organizacija Zajedničkog odbora i poslovnik Pododbora za trgovinu i ulaganje te specijaliziranih radnih skupina kako bi se Sporazum mogao provesti.

               3.Stajalište koje treba zauzeti u ime Unije

               Stajalište koje treba zauzeti u ime Unije trebalo bi biti usmjereno na donošenje poslovnika Zajedničkog odbora EU-a i Mongolije i poslovnika Pododbora za trgovinu i ulaganje te specijaliziranih radnih skupina. Stajalište se treba temeljiti na nacrtima odluka Zajedničkog odbora i Pododbora za trgovinu i ulaganje.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali mogu „presudno utjecati na sadržaj propisa koje donese zakonodavac EU-a”
                  1
               .

               4.1.2.Primjena u ovom slučaju

               Zajednički odbor i Pododbor za trgovinu i ulaganje tijela su osnovana na temelju sporazuma, naime Okvirnog sporazuma o partnerstvu i suradnji između Europske unije i njezinih država članica, s jedne strane, i Mongolije, s druge strane.

               Akti koje ta tijela trebaju donijeti akti su koji proizvode pravne učinke. Razlog je tomu to što Zajednički odbor i Pododbor za trgovinu i ulaganje, u skladu s člankom 56. stavkom 2. Sporazuma, moraju donijeti odluke koje su obvezujuće za stranke.

               Predviđenim aktima ne dopunjuje se i ne mijenja institucijski okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojem se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koju zahtijeva glavni ili prevladavajući cilj ili element.

               Kad je posrijedi predviđeni akt koji ima nekoliko ciljeva ili elemenata koji su nerazdvojivo povezani te ni jedan nije sporedan u odnosu na druge, materijalnopravna osnova odluke na temelju članka 218. stavka 9. UFEU-a mora, iznimno, uključivati različite pravne osnove koje odgovaraju tim ciljevima ili elementima.

               4.2.2.Primjena u ovom slučaju

               Predviđenim aktima želi se ostvariti ciljeve Sporazuma i olakšati njegovu provedbu. Poslovnik Zajedničkog odbora odnosi se na opće funkcioniranje tijela osnovanog na temelju sporazuma. Stoga područje kojim je odluka obuhvaćena mora biti određeno s obzirom na Sporazum kao cjelinu
                  2
               .

               U ovom konkretnom slučaju prevladavajuća je svrha i element Sporazuma suradnja sa zemljom u razvoju (članak 209. UFEU-a)
                  3
               . Stoga bi odgovarajuća pravna osnova trebao biti članak 209. UFEU-a.

               4.3.Zaključak

               Pravna osnova predložene odluke trebao bi biti članak 209. UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Zajedničkog odbora utvrditi njegov poslovnik, primjereno ga je nakon donošenja objaviti u Službenom listu Europske unije.

               2019/0220 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Zajedničkom odboru i Pododboru za trgovinu i ulaganje osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Mongolije, s druge strane, u pogledu donošenja odluka o poslovniku Zajedničkog odbora i poslovniku Pododbora za trgovinu i ulaganje

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 209. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Okvirni sporazum o partnerstvu i suradnji između Europske unije i njezinih država članica, s jedne strane, i Mongolije, s druge strane („Sporazum”) stupio je na snagu 1. studenoga 2017.

               (2)Člankom 56. stavkom 1. Sporazuma osnovan je Zajednički odbor kako bi se osigurali pravilno funkcioniranje i provedba Sporazuma.

               (3)Člankom 56. stavkom 6. Sporazuma predviđeno je da Zajednički odbor treba utvrditi svoj poslovnik, a člankom 56. stavkom 4. da može osnivati specijalizirane radne skupine.

               (4)Člankom 28. stavkom 1. Sporazuma osnovan je Pododbor za trgovinu i ulaganje.

               (5)Člankom 28. stavkom 3. Sporazuma predviđeno je da Pododbor za trgovinu i ulaganje treba utvrditi svoj poslovnik.

               (6)Kako bi se osigurala djelotvorna provedba Sporazuma, poslovnik Zajedničkog odbora trebalo bi donijeti što prije.

               (7)Stoga je primjereno utvrditi stajalište koje treba zauzeti u ime Unije u okviru Zajedničkog odbora i Pododbora za trgovinu i ulaganje. Stajalište Unije u Zajedničkom odboru i Pododboru za trgovinu i ulaganje trebalo bi se temeljiti na priloženom nacrtu odluka Zajedničkog odbora i Pododbora za trgovinu i ulaganje,

               DONIJELO JE OVU ODLUKU:

               Članak 1.

               Stajalište o predviđenom donošenju poslovnika Zajedničkog odbora koje treba zauzeti u ime Unije u Zajedničkom odboru EU-a i Mongolije temelji se na nacrtu odluke Zajedničkog odbora priloženom ovoj Odluci.

               Stajalište o predviđenom donošenju poslovnika Pododbora za trgovinu i ulaganje koje treba zauzeti u ime Unije u Pododboru EU-a i Mongolije za trgovinu i ulaganje temelji se na nacrtu odluke Pododbora za trgovinu i ulaganje priloženom ovoj Odluci.

               Članak 2.

               Ova Odluka upućena je Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Predmet C-399/12 Njemačka protiv Vijeća (OIV), ECLI:EU:C:2014:2258, točke od 61. do 64.

                     (2)

                        Predmet C-244/17 Komisija protiv Vijeća (Kazahstan), ECLI:EU:C:2018:662, točka 40.

                     (3)

                        Za područje primjene razvojne politike vidjeti predmet C-377, Komisija protiv Vijeća (Filipini), točke 36. i 37.

    ---documentbreak---

               EUROPSKA KOMISIJA
            Bruxelles, 14.10.2019.
            COM(2019) 462 final
            PRILOZI

            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru i Pododboru za trgovinu i ulaganje osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Mongolije, s druge strane, u pogledu donošenja odluka o poslovniku Zajedničkog odbora i poslovniku Pododbora za trgovinu i ulaganje

               PRILOG I.

               Odluka br. 1/ Zajedničkog odbora osnovanog Okvirnim sporazumom o partnerstvu i suradnji između Europske unije i njezinih država članica, s jedne strane, i Mongolije, s druge strane („Zajednički odbor EU-a i Mongolije”)

               od...

               o donošenju poslovnika

               ZAJEDNIČKI ODBOR EU-a I MONGOLIJE,

               uzimajući u obzir Okvirni sporazum o partnerstvu i suradnji između Europske unije i njezinih država članica, s jedne strane, i Mongolije, s druge strane („Sporazum”), a posebno njegov članak 56.,

               budući da:

               (1)Sporazum je stupio na snagu 1. studenoga 2017.

               (2)U skladu s člankom 56. stavkom 6. Zajednički odbor EU-a i Mongolije treba donijeti svoj poslovnik,

               ODLUČIO JE:

               Jedini članak

               Donosi se poslovnik Zajedničkog odbora EU-a i Mongolije kako je utvrđeno u Prilogu.

               Ova Odluka stupa na snagu na dan donošenja.

               Sastavljeno u Bruxellesu/Ulaanbaataru

               Za Zajednički odbor EU-a i Mongolije

               Predsjednik

               PRILOG

               POSLOVNIK ZAJEDNIČKOG ODBORA EU-a I MONGOLIJE

               Članak 1.
               Sastav i predsjednik

               1.
                     Zajednički odbor osnovan u skladu s člankom 56. Okvirnog sporazuma o partnerstvu i suradnji između Europske unije i njezinih država članica, s jedne strane, i Mongolije, s druge strane („Zajednički odbor EU-a i Mongolije”) obavlja zadaće predviđene člankom 56. Sporazuma.

               2.
                     Zajednički odbor EU-a i Mongolije sastoji se od predstavnika stranaka, kako je utvrđeno Sporazumom, na najvišoj mogućoj razini.

               3.
                     Zajedničkim odborom EU-a i Mongolije naizmjence predsjedaju ministar vanjskih poslova Mongolije i visoki predstavnik Unije za vanjske poslove i sigurnosnu politiku u razdoblju od jedne godine. Oni mogu delegirati visokom dužnosniku svoju ovlast predsjedanja svim ili nekim sastancima Zajedničkog odbora EU-a i Mongolije.

               Članak 2.
                  Sastanci

               1.
                     Zajednički odbor EU-a i Mongolije uobičajeno se sastaje jednom godišnje, osim ako se stranke dogovore drukčije. Sastanke Zajedničkog odbora EU-a i Mongolije saziva predsjednik. Sastanci se održavaju naizmjence u Bruxellesu i Ulaanbaataru, na zajednički dogovoren datum. Izvanredni sastanci Zajedničkog odbora EU-a i Mongolije mogu se održati na zahtjev bilo koje od stranaka ako se stranke tako dogovore.

               2.
                     Iznimno i ako se obje stranke slože, sastanci Zajedničkog odbora EU-a i Mongolije mogu se održati i uz pomoć tehničkih sredstava, primjerice putem videokonferencije.

               Članak 3.
                  Delegacije

               1.
                     Svaka stranka obavješćuje predsjednika o planiranom sastavu svoje delegacije prije svakog sastanka Zajedničkog odbora EU-a i Mongolije.

               2.
                     Predsjednik, u dogovoru sa strankama, može pozvati stručnjake ili predstavnike drugih tijela na sastanak kao promatrače ili kako bi pružili informacije o određenoj temi. Stranke se dogovaraju o uvjetima pod kojima ti stručnjaci ili predstavnici drugih tijela mogu prisustvovati sastancima.

               Članak 4.
                  Informiranje javnosti

               1.
                     Sastanci Zajedničkog odbora EU-a i Mongolije nisu javni osim ako to odluči predsjednik u dogovoru sa strankama. Kad neka stranka Zajedničkom odboru EU-a i Mongolije pruži informacije označene kao povjerljive, druga stranka s njima postupa kao s takvima.

               2.
                     Zajednički odbor EU-a i Mongolije može davati izjave za javnost ako smatra da je to potrebno.

               Članak 5.
                  Tajništvo

               Predstavnik Europske službe za vanjsko djelovanje i predstavnik vlade Mongolije djeluju zajednički kao tajnici Zajedničkog odbora EU-a i Mongolije. Obavještava ih se o svoj dolaznoj i odlaznoj komunikaciji predsjednika, uključujući svu pisanu komunikaciju, poput one putem elektroničke pošte.

               Članak 6.
                  Dnevni red sastanaka

               1.
                     Predsjednik sastavlja privremeni dnevni red za svaki sastanak Zajedničkog odbora EU-a i Mongolije. Privremeni se dnevni red prosljeđuje strankama, zajedno sa svim relevantnim dokumentima, najkasnije 21 dan prije datuma sastanka.

               2.
                     Svaka stranka može od predsjednika tražiti da uključi određenu točku u dnevni red.

               3.
                     Zajednički odbor EU-a i Mongolije donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

               4.
                     Tajnici Zajedničkog odbora EU-a i Mongolije prije sastanka objavljuju privremeni dnevni red Zajedničkog odbora EU-a i Mongolije.

               5.
                     U posebnim okolnostima i u dogovoru sa strankama predsjednik može skratiti rok utvrđen u stavku 1. kako bi se uzeli u obzir zahtjevi određenog slučaja.

               Članak 7.
                  Prihvaćeni zapisnik

               1.
                     Zaključci sa sastanaka Zajedničkog odbora EU-a i Mongolije bilježe se u obliku prihvaćenog zapisnika.

               2.
                     Predsjednik sažima zaključke Zajedničkog odbora EU-a i Mongolije na svakom sastanku. Tajnici zajednički sastavljaju nacrt zapisnika na temelju tih zaključaka, po mogućnosti na kraju sastanka ili najkasnije u roku od 30 kalendarskih dana od datuma sastanka.

               3.
                     Zajednički odbor EU-a i Mongolije prihvaća nacrt po mogućnosti na kraju sastanka ili najkasnije u roku od 45 kalendarskih dana od datuma sastanka ili od bilo kojeg datuma koji dogovori Zajednički odbor EU-a i Mongolije. Kad Zajednički odbor EU-a i Mongolije prihvati nacrt zapisnika, predsjednik potpisuje dva primjerka. Svaka stranka dobiva jedan primjerak izvornika.

               Članak 8.
                  Odluke i preporuke

               1.
                     Zajednički odbor EU-a i Mongolije može se dogovoriti o donošenju preporuka ili odluka kako bi se ispunili ciljevi Sporazuma.

                2.
                     Odluke Zajedničkog odbora EU-a i Mongolije naslovljuju se „Odluka”, a preporuke Zajedničkog odbora EU-a i Mongolije naslovljuju se „Preporuka”, iza čega slijede serijski broj, datum donošenja i opis predmeta. U svakoj odluci navodi se datum njezina stupanja na snagu.

               3.
                     Ako okolnosti to zahtijevaju, Zajednički odbor EU-a i Mongolije svoje odluke i preporuke može donijeti pisanim postupkom.

               4.
                     Odluke i preporuke Zajedničkog odbora EU-a i Mongolije sastavljaju se u dva vjerodostojna primjerka koje potpisuje predsjednik.

               5.
                     Stranke mogu objaviti odluke i preporuke Zajedničkog odbora EU-a i Mongolije u svojim službenim listovima.

               Članak 9.
                  Troškovi

               1.
                     Svaka stranka snosi troškove povezane sa svojim sudjelovanjem na sastancima Zajedničkog odbora EU-a i Mongolije, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima. Svaka stranka snosi troškove nastale u vezi s usmenim prevođenjem na sastancima i pismenim prevođenjem.

               2.
                     Stranka koja je domaćin sastanka snosi troškove u vezi s organizacijom sastanaka i umnožavanjem dokumenata.

               Članak 10.
                  Specijalizirane radne skupine

               1.
                     Zajednički odbor EU-a i Mongolije može osnovati specijalizirane radne skupine koje mu pomažu u ispunjavanju zadataka.

               2.
                     Zajednički odbor EU-a i Mongolije može odlučiti ukinuti bilo koju specijaliziranu radnu skupinu te usvojiti ili izmijeniti njihov opis poslova.

               3.
                     Specijalizirane radne skupine imaju ovlast donositi odluke. Nakon svakog sastanka daju iscrpna usmena i pisana izvješća o svojim aktivnostima Zajedničkom odboru EU-a i Mongolije i mogu davati preporuke Zajedničkom odboru EU-a i Mongolije.

               Članak 11.
                  Izmjena poslovnika

               Poslovnik se može izmijeniti zajedničkim dogovorom stranaka u skladu s člankom 8.

               PRILOG II.

               Odluka br. 1/ Pododbora EU-a i Mongolije za trgovinu i ulaganje osnovanog Okvirnim sporazumom o partnerstvu i suradnji između Europske unije i njezinih država članica, s jedne strane, i Mongolije, s druge strane („Pododbor EU-a i Mongolije za trgovinu i ulaganje”)

               od...

               o donošenju poslovnika

               PODODBOR EU-a I MONGOLIJE ZA TRGOVINU I ULAGANJE,

               uzimajući u obzir Okvirni sporazum o partnerstvu i suradnji između Europske unije i njezinih država članica, s jedne strane, i Mongolije, s druge strane („Sporazum”), a posebno njegov članak 28.,

               budući da:

               (1)U skladu s člankom 28. Sporazuma osnovan je Pododbor EU-a i Mongolije za trgovinu i ulaganje kako bi se bavio svim područjima iz Glave IV. Sporazuma (Suradnja u području trgovine i ulaganja) i tako pomagao Zajedničkom odboru u izvršavanju njegovih zadaća.

               (2)U skladu s člankom 28. stavkom 3. Sporazuma Pododbor EU-a i Mongolije za trgovinu i ulaganje treba utvrditi svoj poslovnik,

               ODLUČIO JE:

               Jedini članak

               Donosi se poslovnik Pododbora EU-a i Mongolije za trgovinu i ulaganje kako je utvrđeno u Prilogu.

               Ova Odluka stupa na snagu na dan donošenja.

               Sastavljeno u Bruxellesu/Ulaanbaataru

               Za Pododbor EU-a i Mongolije za trgovinu i ulaganje

               Predsjednik

               PRILOG

               POSLOVNIK PODODBORA EU-a I MONGOLIJE ZA TRGOVINU I ULAGANJE

               Članak 1.
                  Sastav i predsjednik

               1.
                     Pododbor osnovan u skladu s člankom 28. Okvirnog sporazuma o partnerstvu i suradnji između Europske unije i njezinih država članica, s jedne strane, i Mongolije, s druge strane („Pododbor EU-a i Mongolije za trgovinu i ulaganje”) obavlja zadaće predviđene člankom 28. stavkom 2. Sporazuma.

               2.
                     Pododbor EU-a i Mongolije za trgovinu i ulaganje sastoji se od predstavnika Unije i Mongolije na odgovarajućoj razini i njime naizmjence predsjedaju, na strani EU-a, predstavnik nadležne službe Europske komisije i […], na strani Mongolije, u razdoblju od jedne godine.

               Članak 2.
                  Sastanci

               1.
                     Pododbor EU-a i Mongolije za trgovinu i ulaganje sastaje se jednom godišnje, neposredno prije sastanka Zajedničkog odbora EU-a i Mongolije. Sastanke Pododbora EU-a i Mongolije za trgovinu i ulaganje saziva predsjednik. Sastanci se održavaju naizmjence u Bruxellesu i Ulaanbaataru, na zajednički dogovoren datum. Posebne sjednice Pododbora EU-a i Mongolije za trgovinu i ulaganje mogu se održati na zahtjev bilo koje stranke ako se stranke tako dogovore.

               2.
                     Ako se stranke slože, sastanci Pododbora EU-a i Mongolije za trgovinu i ulaganje mogu se održati putem videokonferencije.

               Članak 3.
                  Delegacije

               1.
                     Svaka stranka obavješćuje predsjednika o planiranom sastavu svoje delegacije prije svakog sastanka Pododbora EU-a i Mongolije za trgovinu i ulaganje.

               2.
                     Predsjednik, u dogovoru sa strankama, može pozvati stručnjake ili predstavnike drugih tijela na sastanak kao promatrače ili kako bi pružili informacije o određenoj temi. Stranke se dogovaraju o uvjetima pod kojima ti promatrači i predstavnici drugih tijela mogu prisustvovati sastancima.

               Članak 4.
                  Informiranje javnosti

               1.
                     Sastanci Pododbora EU-a i Mongolije za trgovinu i ulaganje nisu javni osim ako to odluči predsjednik u dogovoru sa strankama. Kad neka stranka Pododboru EU-a i Mongolije za trgovinu i ulaganje pruži informacije označene kao povjerljive, druga stranka s njima postupa kao s takvima.

               2.
                     Pododbor EU-a i Mongolije za trgovinu i ulaganje može davati izjave i izvješća za javnost ako smatra da je to potrebno.

               Članak 5.
                  Tajništvo

               1.
                     Predstavnik nadležne službe Europske komisije i predstavnik Ministarstva vanjskih poslova Mongolije djeluju zajednički kao tajnici Pododbora EU-a i Mongolije za trgovinu i ulaganje.

               Članak 6.
                  Dnevni red sastanaka

               1.
                     Predsjednik sastavlja privremeni dnevni red za svaki sastanak Pododbora EU-a i Mongolije za trgovinu i ulaganje.

               2.
                     Svaka stranka može od predsjednika tražiti da uključi određenu točku u dnevni red.

               3.
                     Pododbor EU-a i Mongolije za trgovinu i ulaganje donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

               4.
                     Tajnici Pododbora EU-a i Mongolije za trgovinu i ulaganje prije sastanka objavljuju privremeni dnevni red Pododbora EU-a i Mongolije za trgovinu i ulaganje.

               Članak 7.
                  Zapisnik

               1.
                     Zaključci sa sastanaka Pododbora EU-a i Mongolije za trgovinu i ulaganje bilježe se u obliku prihvaćenog zapisnika.

               2.
                     Predsjednik sažima zaključke Pododbora EU-a i Mongolije za trgovinu i ulaganje na svakom sastanku i o njima izvješćuje Zajednički odbor EU-a i Mongolije. Tajnici zajednički sastavljaju nacrt zapisnika na temelju tih zaključaka, po mogućnosti na kraju sastanka ili najkasnije u roku od 30 kalendarskih dana od datuma sastanka.

               3.
                     Pododbor EU-a i Mongolije za trgovinu i ulaganje prihvaća nacrt po mogućnosti na kraju sastanka ili najkasnije u roku od 45 kalendarskih dana od datuma sastanka ili do bilo kojeg datuma koji dogovori Pododbor EU-a i Mongolije za trgovinu i ulaganje.

               Članak 8.
                  Odluke

               1.
                     Pododbor EU-a i Mongolije za trgovinu i ulaganje može se dogovoriti o donošenju odluka u slučajevima predviđenima Sporazumom.

               2.
                     Odluke Pododbora EU-a i Mongolije za trgovinu i ulaganje naslovljuju se „Odluka Pododbora za trgovinu i ulaganje”, iza čega slijede serijski broj, datum donošenja i opis predmeta. U svakoj odluci navodi se datum njezina stupanja na snagu.

               3.
                     Ako okolnosti to zahtijevaju, Pododbor EU-a i Mongolije za trgovinu i ulaganje svoje odluke može donijeti pisanim postupkom.

               4.
                     Odluke Pododbora EU-a i Mongolije za trgovinu i ulaganje sastavljaju se u dva vjerodostojna primjerka koje potpisuje predsjednik.

               5.
                     Stranke mogu objaviti odluke Pododbora EU-a i Mongolije za trgovinu i ulaganje u svojim službenim listovima.

               Članak 9.
                  Troškovi

               1.
                     Svaka stranka snosi troškove povezane sa svojim sudjelovanjem na sastancima Pododbora EU-a i Mongolije za trgovinu i ulaganje, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima. Svaka stranka snosi troškove nastale u vezi s usmenim prevođenjem na sastancima i pismenim prevođenjem.

               2.
                     Stranka koja je domaćin sastanka snosi troškove u vezi s organizacijom sastanaka i umnožavanjem dokumenata.

               Članak 10.
                  Izmjena poslovnika

               Poslovnik se može izmijeniti zajedničkim dogovorom stranaka.